**DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ PAŠALPĄ S. K.**

2020 m. rugpjūčio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Piniginės socialinės paramos teikimo tvarkos aprašo, patvirtinto Panevėžio rajono savivaldybės tarybos 2019 m. rugsėjo 26 d. sprendimu Nr. T-125 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo“, 30.6 papunkčiu, Panevėžio rajono savivaldybės taryba n u s p r e n d ž i a:

Leisti Savivaldybės administracijos direktoriui skirti 80 BSI dydžio vienkartinę pašalpą S. K., gim. (duomenys neskelbtini), gyv. (duomenys neskelbtini).

Virginija Savickienė

2020-08-06

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ   
PAŠALPĄ S. K.“ PROJEKTO**

2020 m. rugpjūčio 6 d.

Panevėžys

**Projekto rengimą paskatinusios priežastys.**

2020 m. liepos 13 d. gautas S. K. prašymas dėl paramos skyrimo.

**Projekto rengimo esmė ir tikslai.**

Piniginės socialinės paramos teikimo tvarkos aprašo, patvirtinto Panevėžio rajono savivaldybės tarybos 2019 m. rugsėjo 26 d. sprendimu Nr. T-125 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo“, 30.6 papunktyje nurodyta, kad skiriant vienkartinę pašalpą ypatingais Apraše nenumatytais atvejais iki 80 BSI, turi būti Savivaldybės tarybos sprendimas, leidžiantis Savivaldybės administracijos direktoriui skirti tokią vienkartinę pašalpą.

S. K. yra senatvės pensinio amžiaus, gyvena kartu su žmona G. K., kuri taip pat yra senatvės pensinio amžiaus, tačiau dar dirba VšĮ Panevėžio rajono savivaldybės poliklinikoje. Šeimos pajamos nėra didelės.

S. K. nuo 2010 metų gyvena name, kuris buvo šildomas iš mokyklos katilinės, dabar mokykla uždaroma, todėl šildymas nutraukiamas. Penkiems šio namo butams bus įvedamas infraraudonųjų spindulių šildymas. S. K. šeima nusprendė šildymą vestis patys, jie planuoja įsivesti šildymo sistemą Oras-Vanduo, kurios įrengimas kainuoja brangiai. Tokį šildymą įsivesti iš gaunamų pajamų yra sunku, todėl S. K. prašo skirti finansinę paramą.

Sprendimo projektu siūloma leisti Savivaldybės administracijos direktoriui skirti S. K. vienkartinę pašalpą esant ypatingam atvejui – 80 BSI.

**Sprendimo priėmimo būtinybė ir laukiami pozityvūs rezultatai.**

Priėmus sprendimą bus skirta vienkartinė pašalpa.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**

Sprendimas įgyvendinamas iš savivaldybės biudžeto lėšų, papildomų lėšų nereikės.

Sprendimo projektui nereikalingas antikorupcinis vertinimas.

Skyriaus vedėja Virginija Savickienė